மூன்று புறங்களிலும் மலைச்சிகரங்கள் சூழ்ந்திருக்க, அற்புதமான இந்த நீர்நிலை பல நூற்றாண்டுகளாகக் கவர்ந்திழுக்கிறது. ஏரியும் அதன் சுற்றுச்சூழலும் ஒரு பாரம்பரிய சீனத் தோட்டத்தின் பண்புகளை பிரமாண்டமான அளவில் கொண்டுள்ளன. இயற்கையாக விநோதமான வடிவமைப்புடைய சிகரங்கள், அமைதியான காடுகள் மற்றும் நீரூற்றுக்கள், அடர்ந்த தாவரங்கள் மற்றும் வசந்த காலத்தில் பூக்கும் எண்ணற்ற மலர் வகைகள் இவை எல்லாவற்றுக்கும் முத்தாய்ப்பாக சிற்பப் பொக்கிஷங்களும் கட்டிடக் கலையின் அம்சங்களும் மேன்மையூட்டுகின்றன. ஆண்டின் எந்தப் பருவத்திலும் கண்களுக்கு விருந்தாகும் காட்சிகள் மாறும் பரவங்களுடன் இயற்கை ஒளி நுட்பமாகக் கலந்து, "போதையூட்டும்" ஒரு மாறும் தோற்றத்தைத் தருகின்றது.